בנות ים: קסם המעמקים

בנות ים: קסם המעמקים (באנגלית: Mermaids: Magic of The Deep) היא סדרת טלוויזיה איטלקית בהנפשה ממוחשבת, מסוגת פנטזיה, הרפתקאות וקומדיה, כאשר היוצר והבמאי שלה הוא איג'יניו סטראפי והכותב הראשי שלה הוא ריץ' בארנס. הסדרה מופקת על ידי Rainbow S.p.A, כאשר היא מונפשת על ידי Bardel Entertainment הקנדי שבבעלותה. הסדרה, אשר תכלול 20 פרקים באורך 30 דקות שיתפרסו על גבי שתי עונות, צפויה להיות מופצת בשירות הסטרימינג נטפליקס.

תקציר העלילה 
הסדרה עוקבת אחר מרלינדה, נסיכת בת ים מתבגרת אשר עוזבת את עולמה שבתוך הים ועוברת ליבשה, כל זאת על מנת למצוא קסם שיעזור לה להתמודד מול כוחות רשע שמנסים להרוס את ממלכתה.

הפקה 
ב-9 ביוני 2022, לקראת פסטיבל סרטי האנימציה הבין-לאומי אנסי שהתרחש שבוע לאחר מכן, שירות הסטרימינג נטפליקס הכריז על שמונה פרויקטים אירופאים מונפשים שיופצו על ידיו. בין הפרויקטים נכללה סדרה זו, תחת השם "קסם בת הים" ("Mermaid Magic"), כאשר נאמר שהיוצר והבמאי שלה הוא איג'יניו סטראפי והכותב הראשי שלה הוא ריץ' בארנס. עוד נאמר שחברת ההפקה של הסדרה היא Rainbow S.p.A האיטלקית ושאולפן ההנפשה שלה הוא Bardel Entertainment הקנדי שבבעלותה, כאשר סוג ההנפשה שלה הוא הנפשה ממוחשבת. באותה הכרזה פורסמה גם עלילת הסדרה ותמונה ראשונה ממנה.

בריאיון שעשה באוגוסט 2022, סיפר סטראפי שהסדרה תכלול 20 פרקים ושתקציבה כמעל 20 מיליון אירו, כמו כן שיתף שהשם בה הוכרזה הוא זמני. בנובמבר 2022 נודע שהסדרה תהיה מסוגת פנטזיה, הרפתקאות וקומדיה. במרץ 2023 הועלה לאתר של חברת Rainbow S.p.A מידע על הסדרה תחת שם זמני חדש, "מרטרופוליס" ("Mertropolis"), ונודע שפרקיה יהיו באורך 30 דקות ויתפרסו על שתי עונות. כמו כן פורסם מידע נוסף על עלילת הסדרה ונרשם שהיא מותאמת לקהל יעד של ילדים בגילאי 6–12. שם זמני נוסף שהיה לסדרה הוא "מרלינדה: סוד האוקיינוס העמוק" ("Merlinda: The Secret of Deep Ocean").

ביוני 2023, במהלך פסטיבל סרטי האנימציה הבין-לאומי אנסי, הוצגה הסדרה בשמה החדש והקבוע, "בנות ים: קסם המעמקים" ("Mermaids: Magic of The Deep"), ונראו תמונות נוספות ממנה, כמו כן נודע שהיא תופץ בקרוב. באוגוסט 2023 פורסם שמחפשים אמן תלת מימד המתמחה בתאורה לצוות הסדרה, דבר שמעיד שהפקתה לקראת סיום. בספטמבר 2023 ציין סטראפי שהסדרה תצא בין השנים 2024–2025, לצד הסדרות "גורמיטי: העידן החדש" ו"מועדון ווינX".

מוצרים נלווים 
בספטמבר 2023 סטראפי שיתף שבהשראת הסדרה תהיה תוכנית רישוי שתכלול מוצרים שונים.

קישורים חיצוניים

הערות שוליים 

סדרות הנפשה ממוחשבת
סדרות הנפשה איטלקיות
נטפליקס: תוכניות וסדרות
סדרות טלוויזיה על בנות ים
תוכניות טלוויזיה שעלו לשידור בשנות ה-2020